钦定古今图书集成/明伦汇编/氏族典/第367卷 > 《廖用贤尚友录》 > 谭澄
## 钦定古今图书集成/明伦汇编/氏族典/第367卷 > 《廖用贤尚友录》 > 谭澄

按《元史谭澄传》：“澄字彦清，兴德怀来人。父资荣，行元
帅府事，移病，举弟资用自代。资用卒，澄袭职为交城
令。甲寅，世祖还自大理，澄进见，留藩府。凡遣使必以
澄偕，而以其弟山代为交城令。中统元年，世祖即位擢怀孟路总管。至元二年，迁河南路总管，改平滦路
总管。七年，入为司农少卿，俄出为京兆总管，改陕西”
四川道提刑按察使。西南夷罗罗斯内附，帝以抚新
国宜择文武全才，遂以澄为副都元帅、同知宣慰使
司事。比至，以疾卒。子克修，历湖北、河南、陕西三道提
刑按察使。